CELEX: 32006R1368
Language: hu
Date: 2006-06-27 00:00:00
Title: A Tanács 1368/2006/EK rendelete ( 2006. június 27. ) a Dissostichus fajok fogási dokumentációs rendszerének létrehozásáról szóló 1035/2001/EK rendelet módosításáról

16.9.2006   
            
            
               HU
            
            
               Az Európai Unió Hivatalos Lapja
            
            
               L 253/1
            
         
      A TANÁCS 1368/2006/EK RENDELETE
   
   (2006. június 27.)
   a Dissostichus fajok fogási dokumentációs rendszerének létrehozásáról szóló 1035/2001/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 37. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:
   
               (1)
            
            
               A Dissostichus fajok fogási dokumentációs rendszerének létrehozásáról szóló, 2001. május 22-i 1035/2001/EK tanácsi rendelet (2) végrehajtja a déli-sarki tengeri élővilág védelmét szolgáló bizottság (a továbbiakban: CCAMLR) által, annak tizennyolcadik, 1999. novemberében megtartott éves ülésén elfogadott fogási dokumentációs rendszert.
            
         
               (2)
            
            
               A CCAMLR számos módosítást hajtott végre a rendszeren és a hozzá kapcsolódó állásfoglaláson, amelyek célja a Dissostichus spp. kirakodásának, importjának, exportjának, re-exportjának és átrakásának jobb ellenőrzése, valamint a végrehajtás összehangolása.
            
         
               (3)
            
            
               Ezért az 1035/2001/EK rendeletet módosítani kell,
            
         ELFOGADTA EZT A RENDELETET:
   1. cikk
   Az 1035/2001/EK rendelet a következőképpen módosul:
   
               1.
            
            
               A 3. cikk a következő pontokkal egészül ki:
               
                           „d)
                        
                        
                           »import«: a fogás fizikai beléptetése vagy bevitele az állam fennhatósága alá tartozó földrajzi terület bármely részére, kivéve, ha a fogást az e) és f) pontban szereplő, »kirakodásra« vagy »átrakásra« vonatkozó fogalommeghatározásnak megfelelően kirakodják vagy átrakják;
                        
                     
                           e)
                        
                        
                           »kirakodás«: a fogásnak a hajóról a rakpartra vagy másik hajóra történő első kirakodása, kifogott vagy feldolgozott formában, abban a kikötőben vagy szabadkereskedelmi zónában, amelyben a kikötő szerinti állam hatósága igazolja, hogy a fogást kirakodták;
                        
                     
                           f)
                        
                        
                           »átrakás«
                           
                                       —
                                    
                                    
                                       a fogásnak a hajóról másik hajóra vagy szállítóeszközre történő átrakása, kifogott vagy feldolgozott formában, és, amennyiben az átrakásra a kikötő szerinti állam fennhatósága alá tartozó területen kerül sor, a fogásnak az érintett államból történő elszállítása céljából;
                                    
                                 
                                       —
                                    
                                    
                                       a fogásnak átmenetileg a szárazföldre vagy mesterséges építményre történő helyezése annak érdekében, hogy megkönnyítsék az átrakást, amennyiben a fogást nem az e) pontban meghatározott értelemben rakodják ki;
                                    
                                 
                     
                           g)
                        
                        
                           »export«: a fogásnak kifogott vagy feldolgozott formában, valamely állam fennhatósága alá tartozó területről, vagy a kirakodás helyéül szolgáló szabadkereskedelmi zónából, vagy, amennyiben az állam vagy szabadkereskedelmi zóna vámunióhoz tartozik, a vámunió bármely tagállamából történő elszállítása;
                        
                     
                           h)
                        
                        
                           »re-export«: a fogásnak kifogott vagy feldolgozott formában, valamely állam fennhatósága alá tartozó területről, szabadkereskedelmi zónából, vagy az import szerinti vámunió valamelyik tagállamából történő elszállítása, kivéve, ha az állam, a szabadkereskedelmi zóna, vagy az import szerinti vámunió bármely tagállama az első importálási hely, amely esetben a szállítás az e) pontnak megfelelően exportnak minősül;
                        
                     
                           i)
                        
                        
                           »kikötő szerinti állam«: az az állam, amely a kirakodás, átrakodás, import, export és re-export tekintetében ellenőrzést gyakorol egy adott kikötői terület vagy szabadkereskedelmi zóna fölött, és amelynek hatósága a kirakodás vagy átrakás igazolásáért felelős hatóság.”;
                        
                     
         
               2.
            
            
               A 4. cikk helyébe a következő szöveg lép:
               „4. cikk
               (1)   A tagállamok a Dissostichus fajok halászatát engedélyező jogosítványok vagy engedélyek kiadásának előfeltételeként megkövetelik, hogy a hajók kizárólag olyan államokban rakodják ki a fogást, amelyek a CCAMLR részes felei, vagy más módon alkalmazzák a fogási dokumentációs rendszert.
               (2)   A tagállamok csatolják a Dissostichus fajok halászatát engedélyező jogosítványokhoz illetve engedélyekhez a CCAMLR részes feleinek és azon államoknak a listáját, amelyek tájékoztatták a CCAMLR titkárságát, hogy alkalmazzák a fogási dokumentációs rendszert.
               (3)   A tagállamok megtesznek minden szükséges intézkedést annak biztosítása érdekében, hogy a lobogójuk alatt hajózó és a Dissostichus fajok halászatára jogosult hajók a Dissostichus fajok összes kirakodása vagy átrakása esetén megfelelően kitöltsék a fogási dokumentumot.”;
            
         
               3.
            
            
               A 10. cikk (1) bekezdésének b) pontjában az első francia bekezdés helyébe a következő szöveg lép:
               
                           „—
                        
                        
                           a kirakodási kikötő szerinti állam vagy szabadkereskedelmi zóna hatósági megbízottjának aláírt és lepecsételt jóváhagyását, aki a kikötő szerinti állam vám- vagy halászati hatóságainak az irányítása alatt jár el, és hatáskörrel rendelkezik a Dissostichus fajok fogási dokumentumainak jóváhagyása tekintetében, és”;
                        
                     
         
               4.
            
            
               A 12. cikk (1) bekezdésének első francia bekezdése helyébe a következő szöveg lép:
               
                           „—
                        
                        
                           a kirakodási kikötő szerinti állam vagy szabadkereskedelmi zóna hatósági megbízottjának aláírt és lepecsételt jóváhagyását, aki a kikötő szerinti állam vám- vagy halászati hatóságainak az irányítása alatt jár el, és hatáskörrel rendelkezik a Dissostichus fajok fogási dokumentumainak jóváhagyása tekintetében, és”;
                        
                     
         
               5.
            
            
               Az 22. cikk helyébe a következő szöveg lép:
               „22. cikk
               A tagállamok minden év március 15-ig, június 15-ig, szeptember 15-ig és december 15-ig megküldik a Bizottságnak az átrakás, kirakodás, import, export vagy re-export alapján területükön kiállított vagy kapott fogási dokumentumok összefoglaló listáját, beleértve a következő adatokat: a dokumentum azonosítószáma; a kirakodás, import, export, re-export dátuma; a kirakodott, importált, exportált, re-exportált vagy átrakodott súly; származás és rendeltetés szerinti bontásban.”
            
         
               6.
            
            
               Az I., II. és III. melléklet helyébe e rendelet mellékletében foglalt szöveg lép.
            
         2. cikk
   E rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2006. június 27-én.
      
         
            a Tanács részéről
         
         
            az elnök
         
         J. PRÖLL
         
      
   
   
      (1)  HL C 304. E, 2005.12.1., 18. o.
   
      (2)  HL L 145., 2001.5.31., 1. o. A 669/2003/EK rendelettel (HL L 97., 2003.4.15., 1. o.) módosított rendelet.
   
      MELLÉKLET
      „
            I. MELLÉKLET
            A DISSOSTICHUS FAJOK FOGÁSI DOKUMENTÁCIÓJA ÉS A DISSOSTICHUS FAJOK ÚJRAKIVITELI DOKUMENTÁCIÓJA
            A fogási dokumentumnak és az újrakiviteli dokumentumnak az alábbi információkat kell tartalmaznia:
            
                        1.
                     
                     
                        Egy meghatározott azonosítószám, amely a következőkből áll:
                        
                                    i.
                                 
                                 
                                    egy négyjegyű szám, amely a Nemzetközi Szabványügyi Szervezet (ISO) kétjegyű országkódjából, ezután pedig annak az évnek az utolsó két számjegyéből áll, amelyre a dokumentumot kiadták;
                                 
                              
                                    ii.
                                 
                                 
                                    egy háromjegyű sorszám (001-től kezdve) a fogási dokumentum űrlap kiadási sorrendjének jelölésére.
                                 
                              
                  
                        2.
                     
                     
                        A következő információ:
                        
                                    i.
                                 
                                 
                                    a fogási dokumentum űrlapot kiadó hatóság neve, címe, telefon- és faxszáma;
                                 
                              
                                    ii.
                                 
                                 
                                    a hajó neve, honi kikötője, nemzeti regisztrációs száma és hívójele, és megfelelő esetben a hajó IMO/Lloyd's regisztrációs száma;
                                 
                              
                                    iii.
                                 
                                 
                                    a hajó számára kiadott engedély vagy felhatalmazás száma;
                                 
                              
                                    iv.
                                 
                                 
                                    az egyes Dissostichus fajok kirakodott vagy átrakott tömege terméktípusonként; és
                                    
                                                a)
                                             
                                             
                                                CCAMLR statisztikai alterületenként vagy körzetenként, ha a fogás az egyezmény területén történt; és/vagy
                                             
                                          
                                                b)
                                             
                                             
                                                az Egyesült Nemzetek Élelmezési és Mezőgazdasági Szervezete (FAO) felosztása szerinti statisztikai területenként, alterületenként vagy körzetenként, ha a fogás az egyezmény területén kívül történt;
                                             
                                          
                              
                                    v.
                                 
                                 
                                    a fogás időszakának kezdő és befejezési dátuma;
                                 
                              
                                    vi.
                                 
                                 
                                    kirakodás esetén a fogás kirakodásának kikötője és időpontja; vagy átrakás esetén az időpont és a hajó neve, zászlója és nemzeti regisztrációs száma (közösségi hajók esetében a flottanyilvántartásban szereplő azon belső regisztrációs szám, amelyet a közösségi halászhajó-nyilvántartásról szóló 1998. szeptember 30-i 2090/98/EK bizottsági rendelet 5. cikkével összhangban adtak ki a hajó számára); és
                                 
                              
                                    vii.
                                 
                                 
                                    a fogás átvevőjének vagy átvevőinek neve, címe, telefon- és faxszáma, valamint az egyes fajok és terméktípusok átvett mennyisége;
                                 
                              
                                    viii.
                                 
                                 
                                    a Dissostichus fajok fogási dokumentumának kiviteli rovatában és – adott esetben – a Dissostichus fajok újrakiviteli dokumentának újrakiviteli rovatában az alábbi szállítási adatokat kell feltüntetni:
                                    
                                                1.
                                             
                                             
                                                tengeri szállítás esetén:
                                                
                                                            —
                                                         
                                                         
                                                            a konténer(ek) száma(i), egynél több konténer esetén a konténerek felsorolása mellékletben, amelyet a Dissostichus fajok fogási dokumentumát és a Dissostichus fajok újrakiviteli dokumentumát érvényesítő hatóság kézjegyével és bélyegzőjével érvényesített; vagy
                                                         
                                                      
                                                            —
                                                         
                                                         
                                                            a hajó neve; valamint
                                                         
                                                      
                                                            —
                                                         
                                                         
                                                            hajórakjegy száma, kiállítás ideje és helye;
                                                         
                                                      
                                          
                                                2.
                                             
                                             
                                                légi szállítás esetén:
                                                
                                                            —
                                                         
                                                         
                                                            járatszám, légi fuvarlevél száma, kiállítás helye és ideje;
                                                         
                                                      
                                          
                                                3.
                                             
                                             
                                                egyéb közlekedési eszközzel történő szállítás esetén (szárazföldi szállítás):
                                                
                                                            —
                                                         
                                                         
                                                            a tehergépkocsi rendszáma és nemzetisége; vagy
                                                         
                                                      
                                                            —
                                                         
                                                         
                                                            vasúti szállítójegy száma; és
                                                         
                                                      
                                                            —
                                                         
                                                         
                                                            kiállítás helye és ideje.
                                                         
                                                      
                                          
                              
                  
         
            II. MELLÉKLET
            
               
            
               
         
         
            III. MELLÉKLET
            
               
         ”